wickkiey/tamil-wikipedia-chunked huggingface dataset:
# உரூபினா பெரோசு பட்டி

## தொழில்

சர்கோடாவின் அரசு மகளிர் கல்லூரியில் வேதியியல் விரிவுரையாளராக தனது பணியினைத் தொடங்கினார், அங்கு இவர் பிப்ரவரி 1996 முதல் டிசம்பர் 2004 வரை கற்பித்தல் பணியினை மேற்கொண்டார். 1998 ஆம் ஆண்டில், இவரும் இவருடைய மாணவர்களின் குழுவும் *தாங் வசாய்ப்* என்ற ஒரு முறைசாரா குழுவை உருவாக்கினார்கள் (உருது வார்த்தைகளின் அர்த்தம் "மனிதகுலத்தின் முழுமைக்கான ஏக்கம்"). ஒரு பொதுக் கல்வித் துறையில் கற்பித்தல் பணிக்குப் பின்னர், மேம்பாட்டு ஆய்வுகளில் முதுகலை முடித்த பிறகு, இவர் சமூக மேம்பாட்டுத் துறையில் சேர்ந்தார், மேலும் வகுப்புவாத நல்லிணக்கம், பாலின சமத்துவம் மற்றும் மனித உரிமைகளுக்கான மரியாதை ஆகியவற்றை மேம்படுத்துவதற்காக வேலை செய்யும் *டாங் வசைப்* அமைப்பில் சேர்ந்தார். அந்த அமைப்பில் மார்ச் 2020 வரை பொதுச் செயலாளர் மற்றும் நிர்வாக இயக்குநர் உட்பட பல்வேறு பொறுப்புகளில் இவர் பணியாற்றினார். பாக்கித்தானில் உள்ள பல்வேறு சமூகங்களிடையே அமைதியை கட்டியெழுப்பும் கருவியாக இவர் சூஃபித்துவத்தைப் பயன்படுத்தினார், மேலும் சகோதரத்துவம் மற்றும் நல்லிணக்கத்தின் கொள்கைகளின் அடிப்படையில் சூஃபிகளின் செய்தியை ஊக்குவித்தார். சமூகத் தலைவர்கள், ஆர்வலர்கள் மற்றும் ஊடகவியலாளர்களுக்கு தலைமைத்துவ மேம்பாடு, அமைதியை உருவாக்குதல், மற்றும் ஆகியவற்றில் பயிற்சி அளிப்பதில் இவர் ஈடுபட்டுள்ளார். இவர் சமூக நீதி மையம் மற்றும் சிறுபான்மையினர் உரிமைகளுக்கான மக்கள் ஆணையத்தில் குழு உறுப்பினராக பணியாற்றியுள்ளார்.  
பட்டி 2011 இல் கிழக்கு மென்னோனைட் பல்கலைக்கழகத்தில் சிறப்பு அறிஞராகவும் , சான் டியாகோ பல்கலைக்கழகத்தில் 2013-2014 மாற்றத்திற்கான மகளிர் தலைமை உரையாடல் திட்டத்தின் தலைவராகவும் பணியாற்றியுள்ளார். தேசிய மற்றும் சர்வதேச அரங்குகளில் பெண்களுக்கு அதிகாரம் அளித்தல், பெண்களுக்கு எதிரான வன்முறை, மனித உரிமைகள் ஆகிய பல தலைப்புகளில் விரிவுரை வழங்கியுள்ளார் . பஞ்சாப் அரசின் 2015 மற்றும் 2018 ஆம் ஆண்டுகளில் இவர் சிறுபான்மையினர் விவகாரங்களுக்கான ஆலோசனைக் குழுவின் உறுப்பினராகப் பணியாற்றினார்.  
பஞ்சாப் சார்பாக தேசிய குழந்தை உரிமைகள் ஆணையத்தில் உறுப்பினராகப் பணியாற்ற பட்டி தேர்ந்தெடுக்கப்பட்டார், பாக்கித்தான் அரசால் ஏப்ரல் 2020 இல் நிறுவப்பட்ட ஒரு சட்டபூர்வமான அமைப்பு ஆகும்.மற்றும் ஏற்கனவே உள்ள குழந்தைகளின் நலன் கருதி முன்மொழியப்பட்ட சட்டங்கள், கொள்கைகள், நடைமுறை மற்றும் முன்மொழிவுகள், மற்றும் குழந்தைகள் உரிமை மீறல் தொடர்பான வழக்குகளில் விசாரணை நடத்துதல் ஆகியவற்றை மதிப்பாய்வு செய்வதனை நோக்கமாகக் கொண்டுள்ளது.
# அனாகிதா ரதேப்சாத்

**அனாகிதா ரதேப்சாத்** (*Anahita Ratebzad*) (நவம்பர் 1931-7 செப்டம்பர் 2014) ஆப்கானித்தானைச் சேர்ந்த சமூக ஆர்வலரும், மார்க்சிசிய-லெனினிய அரசியல்வாதியும், ஆப்கானித்தான் மக்கள் ஜனநாயகக் கட்சியின் உறுப்பினரும், பாப்ராக் கர்மல் தலைமையில் இயங்கிவரும் புரட்சிகர அமைப்பின் உறுப்பினருமாவார். ஆப்கானித்தான் நாடாளுமன்றத்திற்கு தேர்ந்தெடுக்கப்பட்ட முதல் பெண்களில் ஒருவரான ரதேப்சாத் 1980 முதல் 1986 வரை அதன் துணைத் தலைவராக இருந்தார். இவரது தந்தை ஆப்கானித்தான் இராச்சியத்தின் அரசுத் தலைவராக 1919 முதல் 1929 வரை இருந்த அமானுல்லாகானின் சீர்திருத்தங்களை ஆதரித்தவர். இது 1929இல் முகமது நதிர் கானின் ஆட்சிக் காலத்தில் ஏற்பட்ட உள்நாட்டுப் போரின் காரணமாக ஈரானுக்கு கட்டாயமாக நாடு கடத்தலுக்கு வழிவகுத்தது. ரதேப்சாத்தும் இவரது சகோதரரும் மோசமான சூழ்நிலையில் தந்தை இல்லாமல் வளர்ந்தனர். வெளிநாட்டில் படித்த ஆப்கான் அறுவை சிகிச்சை நிபுணர்களில் ஒருவரான மருத்துவர் கெராமுதீன் கக்கரை தனது 15 வயதில் திருமணம் செய்து கொண்டார். காபூலில் உள்ள பிரான்கோ-ஆப்கானித்தான் பள்ளிகளை உள்ளடக்கிய மையத்தில் சேர்ந்தார். 1950-1954 வரை மிச்சிகன் மாநில பல்கலைக்கழகத்தின் செவிலியர் பள்ளியில் படித்து பட்டம் பெற்றார். காபூல் பல்கலைக்கழகத்தின் மருத்துவப் பள்ளி பெண்களை மருத்துவத்தில் சேர அனுமதித்த முதல் வருடத்தில் இவர் சேர்ந்து 1962இல் பட்டம் பெற்றார்.  
இவருடைய அரசியல் ஈடுபாடு இவருக்கும் இவருடைய கணவருக்கும் இடையில் ஒரு பிரிவுக்கு வழிவகுத்தது. இவர் மன்னர் முகமது சாகிர் ஷாவுக்கு விசுவாசமாக இருந்ததால் இவரது அரசியல் கருத்துக்களையும் செயல்பாடுகளையும் அவர் ஏற்கவில்லை. ரதேப்சாத் 1973இல் கணவரின் வீட்டை விட்டு வெளியேறினார். அவர்கள் அதிகாரப்பூர்வமாக விவாகரத்து செய்யவில்லை என்றாலும், அவர்கள் தனித்தனியாக வாழ்ந்தனர். இவர்களுக்கு ஒரு மகளும், இரண்டு மகன்களும் என மூன்று குழந்தைகள் பிறந்தனர். இவரது மகள் மட்டுமே இவரது அரசியல் வழியைப் பின்பற்றி ஆப்கானித்தானின் மக்கள் ஜனநாயகக் கட்சியின் உறுப்பினரானார். இவருடைய மகன்கள் இவருடிய அரசியல் நடவடிக்கைகளையும், முடிவுகளையும் விமர்சித்தனர்.
# அனாகிதா ரதேப்சாத்

## அரசியல் வாழ்க்கை

ரதேப்சாத் 1950களின் பிற்பகுதியிலும், 60களிலும் பெரும்பாலான பொது மற்றும் வெளிப்படையான சமூக, அரசியல் ஆப்கன்-பெண் ஆர்வலர்களில் ஒருவராக இருந்தார். 1957இல் இலங்கையில் நடந்த ஆசிய மகளிர் மாநாட்டில் சர்வதேச மேடையில் ஆப்கானித்தான் இராச்சியத்தை பிரதிநிதித்திய முதல் ஆப்கன்-பெண்கள் குழுவில் ஒருவராகவும் இருந்தார்.  
தாவுத் கான் பிரதமராக இருந்த காலத்தில் முக்காடு பெண்களின் விருப்பமானது என்பதால், இவர் 1957ஆம் ஆண்டில் காபுல் அலியாபாத் மருத்துவமனைக்கு பெண் செவிலியர்களை ஆண் நோயாளிகளுக்கு சிகிச்சையளிக்க அழைத்துச் சென்றார். இது ஆப்கானித்தான் நகரின் பணி நோக்கத்திற்காக பெண்களின் முகங்களை வெளிக்கொணர்ந்தது. இருப்பினும், இந்த நிகழ்வுகள் ஆப்கன் சமூகத்தின் பழமைவாத வட்டங்களில் அவதூறுக்கு வழிவகுத்தது.
# அனாகிதா ரதேப்சாத்

## ஆப்கான் பெண்களின் ஜனநாயக அமைப்பு

இவர், 1964இல் ஆப்கான் பெண்களின் ஜனநாயக அமைப்பை நிறுவினார். இந்த அமைப்பு எந்த ஒரு குறிப்பிட்ட அரசியல் சித்தாந்தத்தையும் பின்பற்றவில்லை. இதற்கு வெளிநாட்டு நிதியுதவியோ அல்லது ஆதரவவோ இல்லை. அமைப்பின் உறுப்பினர்களில் அறிவார்ந்த பெண்கள் தங்கள் சொந்த முயற்சியில் பெண்களின் உரிமைகளை ஊக்குவிக்கவும் வேலை செய்யவும் முன்வந்தனர்.
# அனாகிதா ரதேப்சாத்

## இறப்பு

1986க்கு பிறகு இவர் மே 1992 வரை ஆப்கானித்தானில் இருந்தார். இவரது குடும்பத்தைச் சேர்ந்த சிலர் முஜாஹிதீன் சண்டையிலிருந்து தப்பிக்க வேண்டிய கட்டாயம் ஏற்பட்டது. 1995இல் இவர் பல்கேரியாவின் சோபியாவுக்குச் சென்றார். ஒரு வருடம் கழித்து அரசியல் தஞ்சம் கோரி ஜெர்மனியின் லோனனில் குடியேறினார். தனது 82 வயதில் சிறுநீரக செயலிழப்பால் இறந்தார். அவளது உடல் ஆப்கானிஸ்தானுக்கு கொண்டு செல்லப்பட்டு காபூலின் *ஷோஹதா-இ-சஅலேஹின்* கல்லறையில் அடக்கம் செய்யப்பட்டது.
# அல்கா சதாத்

**அல்கா சதாத்** (*Alka Sadat* ) (பிறப்பு 1988) ஆப்கானித்தானைச் சேர்ந்த ஆவணப்படத் தயாரிப்பாளரும், திரைப்படத் தயாரிப்பாளரும், இயக்குநரும், ஒளிப்பதிவாளருமாவார். இவர் தனது முதல் 25 நிமிட திரைப்படமான *ஹாஃப் வேல்யூ லைஃப்* என்பதன் மூலம் பிரபலமானார். இது சமூக அநீதியையும் குற்றத்தையும் எடுத்துக்காட்டுகிறது. படம் பல விருதுகளை வென்றது. இவர் ஆப்கானித்தானின் முதல் பெண் திரைப்பட தயாரிப்பாளரும், இயக்குனருமான ரோயா சதாத்தின் தங்கையாவார். இரண்டு சகோதரிகளும் 2004 முதல் பல திரைப்பட தயாரிப்புகளில் இணைந்து பணியாற்றியுள்ளனர். மேலும், *ரோயா பிலிம் ஹவுஸ்* என்ற நிற்வனத்தை நிறுவுவதில் முக்கியப் பங்கு வகித்தனர். இவரது முதல் படத்திற்காக இவர் ஆப்கானித்தான் அமைதிப் பரிசைப் பெற்றார். அதன்பிறகு பல ஆவணப்படங்களை தயாரித்துள்ளார். இவர் திரைப்படங்களிலும், தொலைக்காட்சியிலும் பணியாற்றியதற்காக பல சர்வதேச விருதுகளை வென்றுள்ளார்.  
லாஸ் ஏஞ்சல்ஸ் திரைப்படப் பள்ளியில் ஏற்பாடு செய்யப்பட்ட "முஸ்லிம் உலகம்: ஒரு குறும்பட விழா" என்ற நிகழ்ச்சியில் சகோதரிகள் இருவரும் பங்கேற்றனர். அங்கு ஆப்கானித்தானிலிருந்து 32 படங்கள் இடம்பெற்றன. 2013ஆம் ஆண்டில், முதல் ஆப்கானித்தான் சர்வதேச மகளிர் திரைப்பட விழாவை நடத்த இவர் ஒருங்கிணைத்தார். இதுவரை திரைப்பட தயாரிப்பில் 15 ஆவணப்படங்களும், ஒரு குறும்படமும் இவரது பங்களிப்புகளாகும்.
# அல்கா சதாத்

## சுயசரிதை

அல்கா சதாத் 1988இல் ஆப்கானித்தானின் எறாத்தில் தாலிபான் ஆட்சி இருந்த நேரத்தில் பிறந்தார். கல்வியிலும் சமூக வாழ்விலும் பெண்ணின் சுதந்திரத்திற்கு தாலிபான்கள் விதித்த கடுமையான கட்டுப்பாடுகளைக் கருத்தில் கொண்டு, இவரது தாய் தைரியமாக தனது ஆறு மகள்களுக்கும் வீட்டிலேயே கல்வி கற்பிக்க முடிவு செய்தார்.  
அல்கா சதாத் தனது சகோதரி ரோயா சதாத்துக்கு *த்ரி டாட்ஸ்* என்ற புனைவுத் திரைப்படத்தை உருவாக்க ஆடை வடிவமைப்பாளராக உதவி செய்யத் தொடங்கினார். 60 நிமிடப் படமான இது ஒரு விதவை நாட்டில் நிலவும் போதைப்பொருள் விற்பனையின் சூழலில் வாழ முயற்சிக்கும் இன்னல்களை எடுத்துக்காட்டுகிறது. பின்னர் இவருடைய சகோதரி இவரை ஆவணப்படங்களை உருவாக்கும்படி அறிவுறுத்தினார். ஆவணப்படங்களை தயாரிப்பதில் அல்கா சதாத்துக்கு எந்த அனுபவமும் இல்லாததால், ஆவணப்படங்களை இயக்கும் முன் காபூலில் உள்ள ஜெர்மன் கோதே நிறுவனல் கலந்து கொண்டார். இந்த படத்திற்காக இவர் 2013 இலண்டன் பெண்ணிய திரைப்பட விழாவில் பல விருதுகளை வென்றார்.
# அல்கா சதாத்

## சொந்தத் தயாரிப்பு

இயக்குநராக, 2005இல், ஆப்கானித்தானில் 14 வயது சிறுமியின் அவலத்தை எடுத்துக்காட்டும் விதமாக தனது ரோயா பிலிம் ஹவுஸ் படத் தயாரிப்பு நிறுவனத்தின் சார்பில் *வீ ஆர் போஸ்ட்-மாடர்னிஸ்ட்* என்ற படத்தை சதாத் உருவாக்கினார். 2008-2009 காலப்பகுதியில் இவர் பாங்கேயா அறக்கட்டளை சார்பில், *ஏ வுமன் சிங் இன் தி டெசர்ட்* என்ற ஒரு ஆவணப்படத்தை இயக்கினார். 2011இல் லாஸ் ஏஞ்சல்ஸில் நடைபெற்ற "மகளிர் குரல்கள் இப்போது திரைப்பட விழாவில்" என்ற நிகழ்ச்சியில் பங்கேற்று தனது ஆவணப்படங்களை வெளியிட்டார்.
# மரியா தூர்பகை வசீர்

**மரியா தூர்பகை வசீர்** (Maria Toorpakai Wazir ; ; நவம்பர் 22, 1990 இல் தெற்கு வசீரிஸ்தானில் பிறந்தார், நடுவண் நிர்வாகத்தில் பழங்குடிப் பகுதிகள்) ஒரு தொழில்முறை பாக்கித்தான் சுவர்ப்பந்து வீரர். செங்கிஸ் கான் என்ற பெயரில் ஒரு முஸ்லிம் பெண்ணாக போட்டி விளையாட்டுகளில் பங்கேற்றார். இவர் தனது வாழ்க்கையின் முதல் 16 வருடங்கள் ஒரு பையனைப் போல உடையணிந்தார் .  
12 வயதில் பளுதூக்குதலில் சிறுவர்களைத் தோற்கடித்த பிறகு, தூர்பகை சுவர்ப்பந்து விளையாட்டிற்கு மாறினார். இவர் பெண் என்பதற்கான பிறப்புச் சான்றிதழைத் சமர்ப்பிக்க வேண்டியிருந்தது. சர்வதேச சுவர்ப்பந்து போட்டிகளில் பங்கேற்ற முதல் பழங்குடி பாக்கித்தான் பெண் ஆனார், 2006 இல் தொழில்முறை ரீதியிலான போட்டிகளில் கலந்து கொண்டார். ஆகஸ்ட் 2007 இல், பாக்கித்தான் குடியரசுத் தலைவர் இவருக்கு சலாம் பாக்கித்தான் விருதை வழங்கினார். தலிபான்களால் மிரட்டப்பட்ட இவர், அடுத்த 3 வருடங்களுக்குத் தன் வீட்டிலேயே இருக்க வைக்கப்பட்டார். 2009 ஆம் ஆண்டில், இவர் உலக இளையர் பெண்கள் சுவர்ப்பந்து வாகையாளர் போட்டியில் மூன்றாம் இடத்தைப் பெற்றார். 2011 ஆம் ஆண்டில், கனடாவின் ஒன்ராறியோவின் டொராண்டோவுக்கு ஜோனாடன் பவரின் கீழ் பயிற்சி பெற வந்தார். மே 2016 நிலவரப்படி, இவர் உலகின் பெண் வீரர்களில் 56 வது இடத்தில் உள்ளார்.
# மரியா தூர்பகை வசீர்

## ஆரம்பகால வாழ்க்கை மற்றும் கல்வி

மரியா தூர்பகை நவம்பர் 22, 1990 அன்று ஆப்கானிஸ்தானின் எல்லையிலுள்ள பாக்கித்தானின் வடமேற்கில் உள்ள பழங்குடிப் பகுதியான தெற்கு வசிரிஸ்தானில் பிறந்தார். இவரது பெற்றோர் இப்பகுதியில் தலிபான்கள் இருந்தபோதிலும் பெண்களின் உரிமைகளில் உறுதியாக உள்ள ஆசிரியர்கள் துணையுடன் கற்பித்தல் பணியினை மேற்கொண்டனர். இவரது தந்தை ஷம்சுல் கயும் வாசிர், சில சமயங்களில் ஷம்சுல் கய்யும் வசீர் என அறியப்படுகிறார் தனது இளமைப் பருவத்தில் கிப்பிகளுடன் தனது தன்னியக்கக் கல்வி மற்றும் மகளிர் கல்விக்கான ஆதரவான அணுகுமுறை ஆகியவற்றிற்காக செலவழித்த தனது தந்தையினை இவர் பாராட்டுகிறார். இவருடைய சகோதரி ஆயிஷா குலாலாய் ஒரு பாக்கித்தான் அரசியல்வாதி, பழங்குடிப் பகுதிகளில் பெண்களை மேம்படுத்துவதற்காக வேலை செய்து வருகிறார்.  
மிகவும் பழமை வாய்ந்த பழங்குடிப் பகுதியில் பெண்கள் வீட்டை விட்டு வெளியே செல்ல அனுமதிக்கப்படாவிட்டாலும், குழந்தையாக, தூர்பகை வெளியில் விளையாட விரும்பினார். 4 வயதில், இவருடைய பெற்றோர் இவரை ஆண் சிறுவன் போல் ஆடைகளை அணிய அனுமதித்தனர். 7 வயதில் இவர் ஒரு ஆண் குழந்தை போலவே வாழ்ந்து வந்தார்.  
2002 ஆம் ஆண்டில், தூர்பகையின் தந்தை இவளை பெசவரில் பளு தூக்குதலில் கலந்து கொள்ளச் செய்து இவருக்கு செங்கிஸ் கான் என்ற பெயரை அறிமுகப்படுத்தினார். இவள் தன் தந்தையின் வெளிப்படையான ஆதரவுடன் ஒரு ஆண் சிறுவனைப் போல் பயிற்சி பெற்று போட்டியிட்டாள். 12 வயதில் இவள் லாகூரில் ஒரு இளைய வாகையாளர் பட்டத்தினை வென்றார். இவர் பளு தூக்குதல் போட்டிக்குப் பின்னர், சுவர்ப்பந்து விளையாட்டில் கவனம் செலுத்தினார். இவருடைய தந்தை இவளை ஒரு சுவர்ப்பந்து அகாதமிக்கு அழைத்துச் சென்றார். இவரது தோற்றத்தின் அடிப்படையில் பிறப்புச் சான்றிதழை வழங்க வேண்டிய கட்டாயத்திற்குப் பிறகு பையனைப் போல பாசாங்கு செய்வதனை இவர் கைவிட்டார். இவருக்கு பயிற்சி கூட்டாளிகள் அல்லது பயிற்சியாளர் கிடைக்காமல் போனது அதனால் பல மணி நேரம் சுயமாகப் பயிற்சி பெற்றார். மற்ற வீரர்கள், சிறுவர்கள் மற்றும் ஆண்களால் இவர் துன்புறுத்தப்பட்டு கொடுமைப்படுத்தப்பட்டார்.
# மரியா தூர்பகை வசீர்

## விருதுகள்

ஆகஸ்ட் 2007 இல், பாக்கித்தான் ஜனாதிபதி பர்வேஸ் முஷாரப் , டென்னிஸ் வீரர் அசம் உல் ஹக் குரேசி மற்றும் கால்பந்து வீரர் முஹம்மது எஸ்ஸா ஆகியோருடன் சலாம் பாக்கித்தான் விருதை வழங்கினார்.
# அமீனா மசூத்து சன்சுவா

**அமீனா மசூத்து சன்சுவா,** (Amina Masood Janjua 28 பிறப்பு: ஏப்ரல் 1964), வலுக்கட்டாயமாகக் காணாமற்போகச் செய்தலுக்கு எதிரான இவரது பணியினால் பரவலாக அறியப்படும் இவர் ஒரு பாக்கித்தானிய போராளியுமாவார்.இவர் பாக்கித்தானின் மனித உரிமைகள் பாதுகாப்பு குழுவின் தலைவராக உள்ளார். இவரது கணவர் மசூத் அகமது சன்சுவா 30 ஜூலை 2005 இல் காணாமல் போனபோது, இவரது சமூக செயல்பாட்டு வாழ்க்கை தொடங்கக் காரணமாக அமைந்தது. வலுக்கட்டாயமாக காணாமல் போனதைத் தவிர, வெளிநாடுகளில் உள்ள கைதிகளுக்கு சட்டரீதியான ஆதரவை வழங்குதல், கட்டாயப்படுத்தப்பட்ட காணாமல் போனவர்களின் குடும்பங்களுக்கு நிதி உதவியை ஏற்பாடு செய்தல் மற்றும் சிறைகள் மற்றும் தடுப்புக்காவல் நிலையங்களில் இருந்து சித்திரவதைகளை ஒழித்தல் ஆகியவை இவரது முக்கிய பணிகளில் அடங்கும். காணாமல் போனவர்களின் செய்தித் தொடர்பாளராக உள்ளூர் மற்றும் வெளிநாட்டு ஊடகங்களில் இவர் அடிக்கடி உரையாற்றியுள்ளார். மேலும், இவ்வப்போது நாட்டின் உருது மற்றும் ஆங்கில நாளிதழ்களில் கட்டுரைகளை வெளியிட்டு வருகிறார்.
# அமீனா மசூத்து சன்சுவா

## ஆரம்ப கால வாழ்க்கை

இவர் பாக்கித்தான், வடமேற்கு எல்லைப்புற மாகாணம் மர்தானில் சகிதா மற்றும் இச்லாம் அக்தர் சுபாரி ஆகியோருக்கு மகளாகப் பிறந்தார்.
# அமீனா மசூத்து சன்சுவா

## ஆரம்ப கால வாழ்க்கை

### கல்வி

இவர் தனது ஆரம்பக் கல்வியை ரிசல்பூரின் மாட உயர்நிலைப் பள்ளியில் (மர்தானுக்கு அருகில் உள்ள ஒரு நகரம் மற்றும் விமானப்படை தளம்) பயின்றார், அங்கு இவர் பத்தாம் வகுப்பு வரை படித்தார். *மெட்ரிகுலேஷனில்* தேர்ச்சி பெற்ற பிறகு ரிசல்பூரில் உள்ள நிசார் ஷாஹீத் கல்லூரியில் சேர்ந்தார். நிசார் ஷாஹீத் கல்லூரியில் இரண்டு ஆண்டுகள் படித்த பிறகு, இவர் ராவல்பிண்டி மகளிர் கல்லூரியில் சேர்ந்தார், அங்கே இவர் இளங்கலைப் பட்டம் பெற்றார். ஒரு நேர்காணலில் இவளால் விவரிக்கப்பட்டுள்ளபடி, குழந்தை பருவத்திலிருந்தே ஓவியம் தீட்டுவதில் ஆர்வம் கொண்டவராக இருந்தார். ஓவியத்தின் இந்த இயற்கையான திறமை இவரை பஞ்சாப் பல்கலைக்கழகத்தில் சேர்வதற்கான வாய்ப்பினை வழங்கியது. நுண்கலைகளில் முதுகலைப் பட்டப்பில் வெள்ளிப் பதக்கத்தோடு பட்டம் பெற்றார். முதுகலைப் பட்டப் படிப்பிற்குப் பிறகு பாக்கித்தானின் புகழ்பெற்ற ஓவியர்களான மன்சூர் ரகி மற்றும் ஹாஜிரா மன்சூர் ஆகியோர் இவரது ஓவியத் திறனை மெருகூட்டுவதில் வழிகாட்டியாக திகழ்ந்துள்ளனர்.
# அமீனா மசூத்து சன்சுவா

## ஆரம்ப கால வாழ்க்கை

### கலைத்துறையில் தொழில் வாழ்க்கை

ஒரு கலைஞராக இவருக்கு எண்ணெய்க் குழைவனம், அக்ரிலிக் வண்ணந்தீட்டுதல் ஆகியன இவருக்கு மிகவும் பிடித்தமான வண்ணப்பூச்சு முறைகளாகும். இவரது படைப்புகள் வெளிப்பாடு மற்றும் கற்பனாவாதம் ஆகியவற்றை அடிப்படையாகக் கொண்டுள்ளது. இவர் வழக்கமாக ஓவியங்கள் மற்றும் வாழ்க்கை வரைபடங்களை வரைவதற்கு விரும்புகிறார். இவரது படைப்புகள் பல தனி மற்றும் குழு கண்காட்சிகளில் காட்சிப்படுத்தப்பட்டன.
# அமீனா மசூத்து சன்சுவா

## ஆரம்ப கால வாழ்க்கை

### கவிதை

இவளுடைய கவிதைகள் எப்போதாவது இவளுடைய வலைப்பதிவுகளில் பதிவேற்றப்படும். ஆனால் இவர் இதுவரை எந்த கவிதைத் தொகுதியையும் வெளியிடவில்லை.
# அமீனா மசூத்து சன்சுவா

## ஆரம்ப கால வாழ்க்கை

### திருமண வாழ்க்கை

இவர் இராணுவ குடும்பத்தைச் சேர்ந்த மசூத் அகமது சன்சுவாவை திருமணாம் செய்தார். இவரது மாமனார் இள பேரரையர் ராஜா அலி முஹம்மது மற்றும் இரண்டு மூத்த சகோதரர்கள் பாக்கித்தான் இராணுவம் மற்றும் பாக்கித்தான் விமானப்படையில் பணியாற்றினர் . இந்தத் தம்பதிக்கு இரண்டு மகன்கள் மற்றும் ஒரு மகள் உள்ளனர்.
# அமீனா மசூத்து சன்சுவா

## ஆரம்ப கால வாழ்க்கை

### வழக்கறிஞர் இயக்கத்தில் பங்கேற்பு

2007 ஆம் ஆண்டு மார்ச் 9 ஆம் தேதியும் பின்னர் நவம்பர் 3 ஆம் தேதியும் பர்வேசு முஷாரப், பாக்கித்தான் தலைமை நீதிபதி இப்திகார் முஹம்மது சவுத்ரியையும் மற்ற நீதித்துறையையும் நீக்கி அனைத்து நீதிபதிகளையும் வீட்டுக் காவலில் வைத்தார். இதனால் பாக்கித்தானின் குடிசார் சமூகம் ,குறிப்பாக வழக்குரைஞர் சமூகம் கோபமடைந்து நீதித்துறையை மீட்டெடுப்பதற்கான வரலாற்று இயக்கத்தைத் தொடங்கின. இந்த இயக்கம் " வழக்கறிஞர்கள் இயக்கம் " என்று பரவலாக அறியப்பட்டது. ஆமினாவின் தலைமையின் கீழ் காணாமல் போன குடும்பங்கள் வெளியேறி இந்த இயக்கத்தில் சேர்ந்தனர். சட்டத்தின் ஆட்சிக்கான ஒவ்வொரு முயற்சியிலும் இவர் பங்கேற்றார். கடைசியாக பதவி நீக்கம் செய்யப்பட்ட தலைமை நீதிபதி மற்றும் மீதமுள்ள நீதிபதிகள் 16 மார்ச் 2009 அன்று பதவியில் சேர்ந்தனர்.
# ஆப்கானித்தான் இடைக்கால அரசு (2021)

2001-2021 ஆப்கானித்தான் போரின் முடிவில் 15 ஆகஸ்டு 2021 அன்று காபூலின் வீழ்ச்சிக்குப் பின்னர் தாலிபான்களின் ஆப்கானித்தான் இசுலாமிய அமீரகத்தின் இடைக்கால அரசின் பிரதம அமைச்சராக 7 செப்டம்பர் 2021 அன்று முகமது அசன் அகுந்து மற்றும் துணைப் பிரதமர்களாக அப்துல் கனி பராதர் மற்றும் மௌலவி ஹனாபி தேர்வு செய்யப்பட்டதாகவும், மேலும் அமைச்சரவையில் 19 கேபினெட் அமைச்சர்களும், 11 துணை அமைச்சர்களும், இயக்குநர்களும் தேர்வு செய்யப்பட்டிருப்பதாக தாலிபான்களின் செய்தித் தொடர்பாளர் சஃபியுல்லா முஜாகிதின் அறிவித்துள்ளார். ஆ தாலிபான்களின் அரசியல் செயலகம் தற்காலிகமாக கத்தார் நாட்டின் தோகா நகரத்தில் செயல்படும்.  
முல்லா ஓமர் தலைமையில் 1996 - 2001 ஆண்டுகளில் நடைபெற்ற தாலிபான்களின் முதல் அரசுக்குப் பின், 20 ஆண்டுகளுக்குப் பின்னர் இத் தாலிபான்களால் மீண்டும் தற்போது நிறுவப்படும் இரண்டாவது அரசாகும்.
# ஆப்கானித்தான் இடைக்கால அரசு (2021)

## இடைக்கால அமைச்சரவைக் குழு உறுப்பினர்கள்

### காபினேட் அமைச்சர்கள்

1. உள்துறை: அக்கானித் தலைவர் சிராஜிதின் ஹக்கானி
1. பாதுகாப்புத்துறை: முகமது உமரின் மகன் முகமது யாகூப்
1. வெளியுறவுத்துறை:அமீர் கான் முட்டாக்கி
1. நிதித்துறை: முல்லா ஹிதாயத் பத்ரி
1. நீதித்துறை: அப்துல் ஹக்கீம் இஷாக்ஸி
1. தகவல் துறை: கைருல்லா சயீத் வாலி கெய்ர்க்வா
1. கல்வித் துறை: மௌலவி நூருல்லா முனீர்
1. தகவல் மற்றும் பண்பாட்டுத் துறை: முல்லா கைருல்லா கைர்காக்
1. பொருளாதாரத்துறை: குவாரி தீன் ஹனீப்
1. ஹஜ் துறை: மௌலவி நூர் முகமது சாகிப்
1. எல்லை மற்றும் பழங்குடி மக்கள் விவகாரம்: முல்லா நூருல் நூரி
1. கிராமப்புற மறுகட்டமைப்பு & மேம்பாடு: முல்லா முகமது யுனூஸ் அகுந்த்சாதா
1. பொதுப்பணித் துறை:முல்லா அப்துல் மனான் ஓமரி
1. கனிம வளம் & பெட்ரோலியம்: முல்லா முகமது ஈசாஅ அகுந்த்
1. நீர் & எரிசக்தி: முல்லா அப்துல் லத்தீப் மன்சூர்
1. விமானப் போக்குவரத்து & சாலைப் போக்குவரத்து:முல்லா ஹமிதுல்லா அகுந்த்சாதா
1. உயர் கல்வித்துறை: அப்துல் பாகி ஹக்கானி
1. தொலைத்தொடர்பு; நஜிபுல்லா ஹக்கானி
1. அகதிகள் மறுவாழ்வு: கலீலுர் ரக்மான் ஹக்கானி
# ஆப்கானித்தான் இடைக்கால அரசு (2021)

## இடைக்கால அமைச்சரவைக் குழு உறுப்பினர்கள்

### துணை அமைச்சர்களும், இயக்குநர்களும்

1. உளவுத் துறை இயக்குநர்: அப்துல் ஹக் வாசிக்
1. மத்திய வங்கியின் இயக்குநர்: ஹாஜி முகமது இதிரீஸ்
1. அதிபர் அலுவலக தலைமை நிர்வாகி: அகமத் ஜான் அகமதி
1. துணைப் பாதுகாப்புத் துறை அமைச்சர்: முல்லா முகமது பாசில்
1. இராணுவத் தலைவர்: குவாரி பசியுத்தீன்
1. துணை வெளியுறவுத் துறை அமைச்சர்: செர் முகம்மது அப்பாஸ் ஸ்தானிக்சாய்
1. துணை உள்துறை அமைச்சர்: மௌலவி நூர் ஜலால்
1. துணைத் தகவல் & பண்பாட்டு அமைச்சர்: சபியுல்லா முஜாகித்
1. முதல் துணை உளவுத்துறை அமைச்சர்: முல்லா தஜ்மீர் ஜாவேத்
1. உளவுத் துறை நிர்வாகத் துணை அமைச்சர்: முல்லா ரகமத்துல்லா நஜீப்
1. போதைப் பொருள் தடுப்பு உள்துறை அமைச்சர்: முல்லா அப்துல்லா அகுந்த்
# ரோயா சதாத்

**ரோயா சாதத்** (*Roya Sadat*) (பிறப்பு 1981 ) ஆப்கானித்தானைச் சேர்ந்த திரைப்பட தயாரிப்பாளரும். இயக்குநரும், தாலிபானுக்கு பிந்தைய காலத்தில் ஆப்கானிய திரைப்படங்களின் வரலாற்றில் முதல் பெண் இயக்குநராகவும் இருந்தார். மேலும் பெண்களுக்கு விதிக்கப்பட்ட அநீதி பற்றியும், கட்டுப்பாடுகள் என்ற தலைப்பிலும் திரைப்படங்களையும், ஆவணப்படங்களையும் உருவாக்கத் தொடங்கினார். நாட்டில் தலிபான் ஆட்சி வீழ்ந்ததைத் தொடர்ந்து, இவர் தனது முதல் திரைப்படமான "*திரீ டாட்ஸ்*" என்பதை உருவாக்கினார். இந்தப் படத்திற்காக இவர் சிறந்த இயக்குநர் மற்றும் சிறந்த திரைப்படம் உட்பட ஒன்பது விருதுகளில் ஆறு விருதுகளைப் பெற்றார். 2003ஆம் ஆண்டில், இவரும் இவருடைய சகோதரி அல்கா சதாத்தும் *ரோயா பிலிம் ஹவுஸ்* என்ற திரைப்பட நிறுவனத்தை நிறுவினர். இந்த நிறுவனத்தில் கீழ் 30க்கும் மேற்பட்ட ஆவணப்படங்களையும் திரைப்படங்களையும் தயாரித்தனர். இவர் இப்போது *பஹஸ்த் காமோஷ்* என்ற தொலைக்காட்சித் தொடரை தயாரிப்பதில் ஈடுபட்டுள்ளார்.
# ரோயா சதாத்

## சுயசரிதை

ரோயா சதாத், 1983இல் சோவியத்–ஆப்கான் போரின் போது<nowiki/>ஆப்கானித்தானின் எறாத்தில் பிறந்தார். இவர் எறாத் பல்கலைக்கழகத்தில் சட்டம் மற்றும் அரசியல் அறிவியலைப் பயின்றார். மேலும், 2005இல் இளங்கலை கலைப் பட்டம் பெற்றார். 2006ஆம் ஆண்டில், திரைப்பட இயக்கத்தில் ஒரு சான்றிதழ் படிப்புக்காக பூசான் ஆசிய கழகத்தில் படித்தார். 1999இல், தாலிபான் ஆட்சியின் போது கூட, இவர் ஆப்கானியப் பெண்களின் குழுவிற்காக ஒரு நாடக நிகழ்ச்சிக்காக ஒரு நாடகத்தை எழுதி இயக்கியிருந்தார்.
# ரோயா சதாத்

## நூலியல்

-
# ரூபினா முகிம்யார்

**ரோபினா முகிம்யார்** (*Robina Muqimyar*) (பிறப்பு ஜூலை 3, 1986) ரூபினா ஜலாலி எனவும் அறியப்படும் இவர் , முன்னாள் ஒலிம்பிக் விளையாட்டு வீரர் ஆவார். இவர் 2004லிலும், 2008 ஒலிம்பிக்கிலும் ஆப்கானித்தானை பிரதிநிதித்துவப்படுத்தினார். இவர், 30 சர்வதேச போட்டிகளில் 100 மீட்டர் ஓட்டப்பந்தயத்தில் பங்கேற்றார். இவர் முகிம்யார் என்ற பெயரில் தடகளத்தில் போட்டியிட்டார். ஆப்கானித்தானின் நாடாளுமன்றத்தின் கீழ் சபையான வோலேசி ஜிர்காவில் தனது குடும்பப் பெயரை **ஜலாலி** என்பதை பயன்படுத்தி அதிலும் ஒரு இடத்திற்கு போட்டியிட்டார்.  
ஏதென்ஸில் 2004இல் நடந்த கோடைகால ஒலிம்பிக் போட்டிகளில் பிரிபா ரெசாயுடன் இணைந்து ஒலிம்பிக் போட்டிகளில் யுடோ விளையாட்டில் ஆப்கானித்தானை பிரதிநிதித்துவப்படுத்திய முதல் இரண்டு பெண்களில் ஒருவராக இருந்தார்.  
ஜலாலி, ஆப்கானித்தானின் காபூலில் தனது பெற்றோருக்கு ஒன்பது குழந்தைகளில் ஒருவராக பிறந்தார் (ஏழு பெண்களும் இரண்டு ஆண் குழந்தைகளும்). இவருடைய தந்தை கணினித் துறையில் ஒரு தொழிலதிபராக இருந்தார். அவர் இப்போது ஒரு இலாப நோக்கற்ற நிறுவனத்தை நடத்தி வருகிறார். இது ஆப்கானித்தான் பெண்களுக்கு தையலைக் கற்றுக்கொடுக்கிறது.
# ரூபினா முகிம்யார்

## 2004 ஒலிம்பிக்

முகிம்யார், 2004 ஒலிம்பிக்கில் பெண்கள் 100 மீட்டர் ஓட்டப்பந்தயத்தில் பங்கேற்றார். சோமாலியாவின் பார்த்தூன் அபுக்கர் ஓமரை விட 0.15 வினாடிகள் முன்னிலையில் 14.14 வினாடிகளில் எட்டாவது இடத்தைப் பிடித்தார். பந்தயத்தில் ஜமைக்காவின் வெரோனிகா காம்ப்பெல் 11.17 வினாடிகளில் வெற்றி பெற்றார். இந்த நிகழ்வின் போது இவருக்கு 17 வயது. இவர் அதிக காற்றோட்டமான போட்டி ஆடைகளை விட "டி-சட்டையும், நீண்ட பச்சை கால்சராயும் " அணிந்து ஓடினார்.
# ரூபினா முகிம்யார்

## 2008 ஒலிம்பிக்

2008ஆம் ஆண்டு பெய்ஜிங்கில் நடந்த கோடைக்கால ஒலிம்பிக் விளையாட்டுப் போட்டிகளில் இவர் ஆரம்பத்தில் போட்டியிடவில்லை. ஆனால் நோர்வேயில் அரசியல் புகலிடம் பெற்று தங்கியிருந்த மற்றொரு தடகள வீரர் மெகுபூபா அத்தியார் அங்கிருந்து வெளியேறி சூன் மாதத்தில் இவரது பயிற்சி முகாமில் சேர்ந்தவுடன் இவரும் ஆப்கானித்தானின் அணியில் இணைந்தார். 2008 கோடைக்கால ஒலிம்பிக் விளையாட்டுப் போட்டிகளில் இவர் 100 மீட்டர் ஓட்டப்பந்தயத்தில் பங்கேற்றார். இவரது முதல் சுற்றில் எட்டாவதாகவும் கடைசியாகவும் 14.80 வினாடி நேரத்தில் ஓடி முடித்தார். இது இரண்டாவது சுற்றுக்கு முன்னேற போதுமானதாக இல்லை. தான் வெற்றி பெற்றால் ஆப்கானித்தானில் பள்ளித் தடகளத்தை ஊக்குவிப்பதாக இவர் வாக்களித்தார்.  
2019 இல் இவர் நாடாளுமன்ற உறுப்பினராகத் தேர்ந்தெடுக்கப்பட்டார். மீண்டும் தலிபான்கள் ஆட்சியைப் பிடித்ததால் 15 ஆகஸ்ட் 2021 அன்று ஆப்கானித்தான் அரசாங்கத்தின் வீழ்ச்சியால் அவரது பதவி பறி போனது.  
29 ஆகத்து 2021 முதல், (ஆகஸ்ட் 29 வரை) இவரைப் பற்றிய எந்த தடயமும் இல்லை.
# சுபைதா ஜலால் கான்

**சுபைதா ஜலால்** **கான்** (Zubaida Jalal Khan உருது : زبيدہ جلال خان; பிறப்பு 31 ஆகஸ்ட் 1959), ஒரு பாக்கித்தான் அரசியல்வாதி ஆவார், இவர் பாக்கித்தானின் பாதுகாப்பு துறை அமைச்சராக பணியாற்றுகிறார். மேலும் ஒரு ஆசிரியர், சுதந்திரவாதி மற்றும் சமூக ஆர்வலர் ஆவார். இவர் 20 ஆகஸ்ட் 2018 அன்று பாதுகாப்பு உற்பத்தி அமைச்சராக பதவி ஏற்றுக்கொண்டார்.  
2002ஆம் ஆண்டில் நடைபெற்ற பாக்கித்தான் பொதுத் தேர்தலில் வெற்றி பெற்ற பிறகு சவுதிக் அசிசின் அமைச்சரவையில் பரவலாக அறியப்பெற்ற பெண் அமைச்சராக இருந்தார்.2002 முதல் 2007 வரை, இவர் கல்வி அமைச்சராக (MoEd) இருந்தார் மற்றும் 2008 இல் நடைபெற்ற பொதுத் தேர்தல்களில் தோல்வியுற்றார்.  
தேசிய அரசியலில் இருந்து ஐந்து வருட இடைவெளிக்குப் பிறகு, இவர் பாக்கித்தான் முஸ்லீம் லீக்கில் சேர்ந்தார். இவர் 2013 பொதுத் தேர்தலில் போட்டியிட்டு வெற்றி பெற்றார். இவர் பாக்கித்தான் முஸ்லீமின் பெண் தலைவராகத் தன்னைத் தக்கவைத்துக் கொண்டார்.
# சுபைதா ஜலால் கான்

## சமூக மற்றும் அரசியல் செயல்பாடு

### கல்விக்கான போதனைகள் மற்றும் சேவைகள்

குவைத்திலிருந்து திரும்பிய பிறகு, இவர் தன் தந்தையின் ஆதரவுடன் தன் கிராமத்தில் பெண்கள் பள்ளியை நிறுவ முயற்சி செய்தார். ஏனெனில் அந்த காலத்தில் இத்தகைய பாரம்பரிய பழமைவாத பலூச் சமூகம் பெண்களை பள்ளிகளுக்கு செல்ல அனுமதிக்கவில்லை. பள்ளியில் கற்பிக்கும் போது, பலூசிஸ்தான் பல்கலைக்கழகத்தில் ஆங்கில இலக்கியத்தையும் கற்பித்தார். 1993 ஆம் ஆண்டில், இவரது சேவைகளை பாக்கித்தான் அரசு அங்கீகரித்தது மற்றும் பாக்கித்தான் குடியரசுத் தலைவரால் கல்விக்கான *பிரைட் ஆஃப் பெர்ஃபாமன்ஸ்* விருதை வழங்கி கவுரவித்தது. *பலோச் எம்பிராய்டரி* மற்றும் வறுமை ஒழிப்பு உள்ளிட்ட பல வெளியீடுகளை இவர் எழுதியுள்ளார்.  
1988-ல் பிரதமர் நவாஸ் ஷெரீப் தலைமையிலான வலதுசாரி பாக்கித்தான் முஸ்லீம் லீக்கில் (பிஎம்எல்) சேர்ந்த பிறகு இவரது அரசியல் செயல்பாடு தொடங்கியது. 2002 ஆம் ஆண்டு நடைபெற்ற பொதுத் தேர்தலில் இவர் போட்டியிட்டு வெற்றி பெற்றார், இவர் NA – 27 தொகுதியில் போட்டியிட்டு 44,177 வாக்குகள் பெற்று வெற்றி பெற்றார். 2002 ஆம் ஆண்டில் இவர் கல்வி அமைச்சராக நியமிக்கப்பட்டார்.இவர் பாக்கித்தானிய குடியரசுத் தலைவர் பர்வேசு முசரப்பிடம் இருந்து உறுதி மொழி எடுத்துக் கொண்டு ஜஃபாருல்லா ஜமாலியின் அமைச்சரவையில் அமைச்சராகப் பதவியேற்றார். பிரதமர் சௌத் அஜீஸின் அமைச்சரவையில் தொடர்ந்து பணியாற்றுவதற்காக பணி நீட்டிப்பு பெற்றார். குடியரசுத் தலைவர் பர்வேஸ் முசரப்பால் அங்கீகரிக்கப்பட்ட இந்த திட்டம் மதரஸா (செமினரிகள்) நவீன கல்வி சீர்திருத்தங்களுடன் ஒருங்கிணைக்கப்பட்டதாக இருந்தது. ஜலால் தனிப்பட்ட முறையில் இதனை அங்கீகரித்தார் . 2003-04 க்கு அரசாங்கத்திடமிருந்து 225–500 மில்லியன் ரூபாய்க்கான ஒப்புதல் வழங்ன்கப்பட்டது. அனைத்து நிதியுதவியும் அமெரிக்க ஏஐடியால் கூட்டாக வெளியிடப்பட்டது. தொடர்புடைய கூட்டங்கள் எதுவும் திட்டமிடப்படவில்லை மற்றும் புதிய கொள்கை வழிகாட்டுதல்கள் அரசாங்கத் துறைகளுக்கு வழங்கப்படவில்லை. *டெய்லி டைம்ஸ்* வெளியிட்ட ஒரு ஊடக அறிக்கையில் *, 2004 ல் மதரஸா* (செமினரிகள்) சீர்திருத்தங்களை வெற்றிகரமாகச் செய்வதில் கல்வி அமைச்சகம் தோல்வியடைந்தது எனக் குறிப்பிட்டது.
# நந்தினி முகர்ஜி

**நந்தினி முகர்ஜி** (Nandini Mukherjee) என்கிற நந்தினி முகோபாத்யாய் இந்தியாவைச் சேர்ந்த கணினி விஞ்ஞானியும் அரசியல்வாதியும் ஆவார். இவர் இந்தியாவின் கொல்கத்தாவின் ஜாதவ்பூர் பல்கலைக்கழகத்தின் கணினி அறிவியல் துறையிலும், பொறியியல் துறையிலும் பேராசிரியராக உள்ளார்.
# நந்தினி முகர்ஜி

## கல்வி

நந்தினி முகர்ஜி கமலா பெண்கள் மேல்நிலைப் பள்ளியிலும், கொல்கத்தா பதா பவன் மேல்நிலைப் பள்ளியிலும் படித்தார்.1987இல் கொல்கத்தா பல்கலைக்கழகத்தின் கீழுள்ள சிப்பூர், வங்காள பொறியியல் கல்லூரியில் கணினி அறிவியலிலும், தொழில்நுட்பத் துறையிலும் இளங்கலை பொறியியல் பட்டம் பெற்றார். பின்னர், இவர் சிலகாலம் ஓஆர்ஜிசிஸ்டம்ஸ் என்ற நிறுவனத்தில் பணிபுரிந்தார். 1991ஆம் ஆண்டில் ஜாதவ்பூர் பல்கலைக்கழகத்தின் கணினி அறிவியல் மற்றும் பொறியியல் துறையில் முதுகலைப் பொறியியல் பட்டம் பெற்றார். 1996ஆம் ஆண்டில், இங்கிலாந்திலுள்ள மான்செஸ்டர் பல்கலைக்கழகத்தின் கணினி அறிவியல் பள்ளியிலிருந்து இவரது இணைக் கணிப்பீடு முனைவர் ஆராய்ச்சிக்கு மதிப்புமிக்க பொதுநலவாய உதவித்தொகை வழங்கப்பட்டது. 1999ல் தனது ஆராய்ச்சியை முடித்தார்.
# நந்தினி முகர்ஜி

## தொழிலும் ஆராய்ச்சியும்

முகர்ஜி, தெற்கு கொல்கத்தா மக்களவைத் தொகுதியிலிருந்து நாடாளுமன்றத் தேர்தலில் இடது முன்னணி பரிந்துரைக்கப்பட்ட இந்தியப் பொதுவுடமைக் கட்சி (மார்க்சிஸ்ட்) வேட்பாளராகப் போட்டியிட்டார். இவர் கல்லூரி நாட்களிலேயே இந்திய மாணவர் கூட்டமைப்பில் ஈடுபட்டார். பின்னர், விஞ்ஞானிகள், பொறியாளர்கள் மற்றும் தொழில்நுட்ப வல்லுநர்கள் மன்றம் மற்றும் விக்யான் சங்கம் மூலம் அறிவியல் மற்றும் தொழில்நுட்பத்தில் தன்னிறைவுக்கான இயக்கத்துடன் தொடர்பு கொண்டார்.  
இவர் மேற்கு வங்க இலவச மென்பொருள் சங்கத்தின் செயலாளராக உள்ளார். இவர் அகில இந்திய ஜனநாயக மகளிர் சங்கத்தில் தீவிரமாக உள்ளார் . மேலும், அகில இந்திய அமைதி மற்றும் ஒற்றுமை அமைப்பின் மாநில செயலக உறுப்பினராக உள்ளார். 2011இல் பவானிப்பூர் சட்டமன்றத் தொகுதியில் இருந்து இடைத்தேர்தலில் போட்டியிட்டார்.  
1987ஆம் ஆண்டில் சிப்பூரில் உள்ள வங்காள பொறியியல் கல்லூரியில் கணினி அறிவியலில் பட்டம் பெற்ற பிறகு, *ஓஆர்ஜி சிஸ்டம்ஸ் பிரைவேட் லிமிடெட்* என்ற நிறுவனத்தில் பட்டதாரி பொறியாளர் பயிற்சியாளராக சேர்ந்தார். இவர், 1992இல் ஜாதவ்பூர் பல்கலைக்கழகத்தில் கணினி அறிவியல் மற்றும் பொறியியல் துறையில் கற்பிக்கத் தொடங்கினார். 2016 வரை இவர் பல்கலைக்கழகத்தின் *மொபைல் கம்ப்யூட்டிங்* பள்ளியின் இயக்குநராக இருந்தார். பல முனைவர் பட்ட ஆராய்ச்சி மாணவர்களுக்கு ஆலோசனை வழங்கினார்.  
2001 இல் இவர், இங்கிலாந்தின் நியூகேசில் பல்கலைக்கழகத்திற்கு மீத்திறன் கணினி ஆராய்ச்சிக்கு சென்றார். அங்கு இவர் 80க்கும் மேற்பட்ட ஆய்வுக் கட்டுரைகளை வெளியிட்டார்.  
இந்திய அரசின் பல்வேறு நிறுவனங்களால் நிதியளிக்கப்பட்ட ஆராய்ச்சி திட்டங்களை இவர் மேற்பார்வையிட்டார். முகர்ஜி இந்திய கிராமப்புற சுகாதார அமைப்புகளுக்கு மொபைல் கம்ப்யூட்டிங் மற்றும் கம்பியில்லா இணைய சேவை வலையமைப்புகளின் பயன்பாட்டை ஆராய ஒரு கூட்டு ஆராய்ச்சி திட்டத்தை வழிநடத்துகிறார்.
# நந்தினி முகர்ஜி

## தொழிலும் ஆராய்ச்சியும்

### சமூக நடவடிக்கைகள்

முகர்ஜி மேற்கு வங்கத்தின் இலவச மென்பொருள் மஞ்சாவின் மாநில செயலாளரானார். இவர் ஜாதவ்பூர் பல்கலைக்கழக ஆசிரியர் சங்கத்தின் இணைச் செயலாளராகவும், மேற்கு வங்கக் கல்லூரி மற்றும் பல்கலைக்கழக ஆசிரியர் சங்கத்தின் தீவிர உறுப்பினராகவும் உள்ளார். இவர் ஜாதவ்பூர் பல்கலைக்கழகத்தின் நிர்வாகக் குழுவில் தேர்ந்தெடுக்கப்பட்ட ஆசிரியர் பிரதிநிதியாக இருந்தார். அகில இந்திய ஜனநாயக பெண்கள் சங்கத்திலும் ஈடுபட்டுள்ளார். இவர் அகில இந்திய அமைதி மற்றும் ஒற்றுமை அமைப்பின் மாநில செயலக உறுப்பினராக உள்ளார். 2011இல் பவானிபூர் இடைத்தேர்தலில் இடது முன்னணியான இந்தியப் பொதுவுடமைக் கட்சி (மார்க்சிஸ்ட்) வேட்பாளராக இருந்தார். இவர், 2014 மக்களவைத் தேர்தலில் தெற்கு கொல்கத்தா தொகுதியில் இடது முன்னணி பரிந்துரைக்கப்பட்ட வேட்பாளராக போட்டியிட்டார்.
# சுக்னு மொசின்

**சையதா மைமனாத்து மொசின்**(Syeda Maimanat Mohsin பிறப்பு 1959), பொதுவாக **சுக்னு மொசின்** என்று அறியப்படும் இவர், ஒரு பாக்கித்தான் அரசியல்வாதி மற்றும் பத்திரிகையாளர் , சமூக செயற்பாட்டாளர் ஆவார், இவர் பஞ்சாபின் மாகாண சட்டமன்றத்தின் தற்போதைய சுயாதீன உறுப்பினராக உள்ளார்.  
முன்னதாக, இவர் *தி ஃப்ரைடே டைம்ஸின்* ஆசிரியராகப் பணியாற்றினார். *இவர் முன்பு சுக்னு* என்ற பெயரிடப்பட்ட வாராந்திர பேச்சுப் போட்டியை நடத்தினார்.  
ஒரு செல்வந்த பஞ்சாபி குடும்பத்தில் பிறந்த மொசின் கேம்பிரிட்ஜ் பல்கலைக்கழகத்தில் சட்டம் பயின்றார், அங்கு இவர் பத்திரிகையாளர், தனது கணவருமான நஜம் சேதியை 1983 ஆம் ஆண்டில் சந்தித்தார்.
# சுக்னு மொசின்

## ஆரம்பகால வாழ்க்கை மற்றும் கல்வி

இவர் சைய்தா மைமனாத் மொஹ்சினாக ஒரு நிலப்பிரபுத்துவ குடும்பத்தில் பிறந்தார்.  
லாகூரில் உள்ள ஜீசஸ் அண்ட் மேரி மாடப்பள்ளியில் இருந்து தனது ஆரம்பக் கல்வியைப் பெற்றார் மற்றும் *மோரெட்டன் ஹால் பள்ளியில்* தனது உயர்கல்வியினை முடித்தார்.
# சுக்னு மொசின்

## பத்திரிகை தொழில்

1984 ஆம் ஆண்டில், பதிப்புரிமை குற்றச்சாட்டில் இவரது கணவர் சேதி சிறையில் அடைக்கப்பட்டார், ஆனால் எந்த பாக்கித்தான் செய்தித்தாளும் கைதுக்கு எதிர்ப்பு தெரிவிக்கவில்லை. இது மொசின் மற்றும் சேதி தங்கள் சொந்த செய்தித்தாளைத் தொடங்க விரும்பியது. தனது கணவரது பெயருக்கு ஏற்கனவே இவப்பெயர் இருந்ததால், இவர்கள் மொசின் பெயரில் ஒரு வெளியீட்டு உரிமத்திற்கு விண்ணப்பித்தனர்.  
விண்ணப்பத்தைப் பற்றி விவாதிக்க நவாஸ் ஷெரீப்பின் அலுவலகத்திற்கு அழைக்கப்பட்ட சுக்னு மொசின் அவர்களிடம், சமூக அரட்டை விசயங்களும், திருமண நிகழ்வுகளின் புகைப்படங்களையும் வெளியிடத் திட்டமிட்டுள்ளோம்" எனக் கூறினார்.இது இறுதியாக 1987 இல் அங்கீகரிக்கப்பட்டது, ஆனால் மொசின் தளபதி ஜியா உல் ஹக்கின் சர்வாதிகாரத்தின் போது முதல் பிரச்சினை வெளிவருவதைத் தவிர்க்க ஒரு வருட தாமதத்தை கோரினார். இதன் முதல் இதழ் மே 1989 இல் வெளிவந்தது.
# சுக்னு மொசின்

## பத்திரிகை தொழில்

### 1999 கடத்தல் சம்பவம்

1999 ஆம் ஆண்டின் துவக்கத்தில், சேதி பிபிசி தொலைக்காட்சி நிகழ்ச்சிக்கு நேர்காணல் அளித்தார். பாக்கித்தான் அரசாங்கத்தின் ஊழலை அம்பலப்படுத்த இந்த திட்டம் திட்டமிடப்பட்டது.  
குறைந்தது எட்டு ஆயுதம் ஏந்திய அதிகாரிகள் தங்கள் வீட்டிற்குள் நுழைந்ததாக மொசின் கூறினார்; குடும்பத்தின் பாதுகாவலர்கள் தாக்கப்பட்டனர்; மற்றும் எந்த பிடிஆணையும் காட்டப்படவில்லை. சேதிக்கு அச்சுறுத்தல் விடுக்கப்பட்டு, இவரது கை , கால்கள் கட்டப்பட்டு மற்றொரு அறையில் அடைக்கப்பட்டார். கைதுக்கான காரணம் சுமார் ஒரு மாத காலமாக தெரிவிக்கப்படவில்லை. இவர் லாகூரில் உள்ள இராணுவ புலனாய்வு குழு, சேவைகளிடை உளவுத்துறை காவலில் வைக்கப்பட்டார்.
# அமிர்தா சௌத்ரி

**அமிர்தா சௌத்ரி** (*Amrita Chaudhry*) (26 சூன் 1972 - 22 அக்டோபர் 2012) இந்தியன் எக்சுபிரசு செய்தித்தாளின் முதன்மை நிருபராக பணியாற்ரிய ஒரு இந்திய அச்சு ஊடக பத்திரிகையாளர் ஆவார். செய்தித்தாளுடன் தனது பத்தாண்டு கால வாழ்க்கையில், அமிர்தா பஞ்சாப்பில் பல்வேறு பிரச்சனைகள் குறித்து தனது அறிக்கைக்கு பரந்த அங்கீகாரம் பெற்றார். ஆவணப்படத் தயாரிப்பாளர் தல்ஜித் ஆமி தயாரித்த பெண்கள் குறித்த ஆவணப்படத் தொடரின் ஒரு பகுதியாக இவர் இருந்தார்.
# அமிர்தா சௌத்ரி

## சொந்த வாழ்க்கை

அமிர்தா, ஜலந்தரில் பிறந்தார், அங்கு இவரது தந்தை ஹர்பன்ஸ் சிங் அரோரா மாநில மின்சார வாரியத்தில் பொறியாளராக பணிபுரிந்தார். இமாச்சலப் பிரதேசத்தில் உள்ள தூய இருதய உயர்நிலைப் பள்ளியில் (சித்பூர்) தனது ஆரம்பப் பள்ளிப் படிப்பை முடித்தார். தனது மெட்ரிகுலேசனை ஜலந்தரின் புனித சூசையப்பர் பள்ளியில் முடித்தார். இவர், திருமணத்திற்கு பிறகு லூதியானாவில் குடியேறினார். ஆனால் சில வருடங்கள் கழித்து கணவரை பிரிந்தார். தான் இறக்கும் வரை தனது மகன் சித்தார்த் மற்றும் ஜேபீயுடன் தனியாக வாழ்ந்தாள்.  
அமிர்தா, லூதியானாவின் பஞ்சாப் வேளாண் பல்கலைக்கழகத்தின் மனையியல் கல்லூரியில் பட்டம் பெற்றார். இவர் அதே பல்கலைக்கழகத்தின் அடிப்படை அறிவியல் மற்றும் மனிதநேயக் கல்லூரியில் பத்திரிகை, மொழிகள் மற்றும் கலாச்சாரத்தில் முதுகலைப் பெற்றார். 1997ஆம் ஆண்டில் இந்தியன் எக்ஸ்பிரசின்ன் லூதியானா நகர துணைப் பத்திரிகையின் பங்களிப்பாளராக தனது பத்திரிகைத் தொழிலைத் தொடங்கினார். பின்னர் முதன்மை நிருபராக உயர்ந்தார்.
# அமிர்தா சௌத்ரி

## செய்தியாளர்

இவர், பஞ்சாப் மாநிலத்தின் பல்வேறு நகரங்களிலும் ஊர்களிலும் பலவிதமான செய்திகளைப் சேகரித்ததற்காக பாராட்டுகளைப் பெற்றார். குறிப்பாக விவசாயம் தொடர்பான பிரச்சனைகளின் தீவிரமான செய்தி சேகரிப்பாளாராக இருந்தார்.
# அமிர்தா சௌத்ரி

## சமூக ஆர்வலர்

இவர், சிறப்பு குழந்தைகளுக்கான கல்வி, கலை மற்றும் கலாச்சார துறை, சுற்றுச்சூழல் விழிப்புணர்வு போன்றவற்றை ஊக்குவிக்கும் நடவடிக்கைகளில் ஈடுபட்டுள்ள குடிமை சமூகக் குழுக்களில் தீவிரமாக ஈடுபட்டார். இவர் குழந்தைகளுக்கான பட்டறைகளை நடத்தும் "மீடியா ஆர்ட்டிஸ்" என்ற குழுவை ஊடகக் கலைஞர்களான ஜதிந்தர் ப்ரீத் உடன் இணைந்து நிறுவினார். நாடக மற்றும் இசை நிகழ்ச்சிகளை அரங்கேற்றினார். மேலும் முக்கிய நபர்களின் சொற்பொழிவுகளை ஏற்பாடு செய்தார்.
# அமிர்தா சௌத்ரி

## இறப்பும் மரியாதையும்

அமிர்தா 22 அக்டோபர் 2012 அன்று ஒரு விபத்தில் சிக்கி இறந்தார். இவர் இறந்த பின்னர் புகழ்பெற்ற பஞ்சாபி கவிஞர்கள் சுர்ஜித் பாதர், வரன்ஜித் சவி ஆகியோர் இவர் மீது கவிதைகள் எழுதினர். பிரபல கலைஞர் சித்தார்த் அமிர்தாவின் உருவப்படத்தை வரைந்தார். இவர் இறந்த பிறகு கீர்த்தனை பாடுவதில் புகழ் பெற்ற பாய் பாதல் சிங் ஒரு பாடலுடன் அஞ்சலி செலுத்தினார். சூபி பாடகர் மதன் கோபால் சிங் இவரது நினைவாக *சதா சலாமத்* என்ற இசை நிகழ்ச்சியை நடத்தினார். பிரபல நாடக ஆசிரியர் பல்ராம் என்பவர், இவருக்கும் இவரது கூட்டாளி ஜேபி என்கிற ஜதீப்பர் ப்ரீத் இடையே பரிமாற்றப்பட்ட மின்னஞ்சல்களை அடிப்படையாகக் கொண்ட ஒரு நாடகத்தை எழுதினார்.  
இவரது மறைவுக்குப் பிறகு இவருக்குப் பிடித்தமான நடவடிக்கைகளைத் தொடர *ஸ்பிரிட் ஆஃப் அமிர்தா அறக்கட்டளை* உருவாக்கப்பட்டது. அறக்கட்டளை சண்டிகர், லூதியானா, லெராகாகா, பாட்டியாலா போன்ற நகரங்களில் இவருக்கும் ஜதிந்தர் ப்ரீத் இடையேயான மின்னஞ்சல் உரையாடல்களின் அடிப்படையில் இது ஒரு நாடக நிகழ்ச்சிகளை அரங்கேற்றியது. 3 மே 2013 அன்று இவரை நினைவுகூரும் வகையில் லூதியானாவில் அரசுப் பள்ளி மாணவர்களுக்கான ஓவியப் போட்டி ஏற்பாடு செய்யப்பட்டது. அறக்கட்டளை, லூதியானாவில் குளிர்காலத்தில் தேவைப்படுபவர்களுக்கு சூடான ஆடைகளை சேகரிக்கும் பிரச்சாரத்தை நடத்தி வருகிறது.
# ரீமா ஒமர்

**ரீமா ஓமர்** (Reema Omer பிறப்பு 3 ஜூன் 1986) பாக்கித்தானின் லாகூரைச் சேர்ந்த ஒரு வழக்கறிஞர் மற்றும் மனித உரிமை நிபுணர் ஆவார். இவர் சர்வதேச நீதிபதிகள் ஆணையத்தின் சட்ட ஆலோசகராக பணிபுரிகிறார். பாக்கித்தானில் உள்ள சட்ட நிலப்பரப்பு மற்றும் மனித உரிமைகள் பிரச்சினைகள் குறித்து இவர் தொடர்ந்து தனது கருத்தை தெரிவித்து வருகிறார். பின்னர், 2010 இல் இங்கிலாந்தின் கேம்பிரிட்ஜ் பல்கலைக்கழகத்தில் பொது சர்வதேச சட்டத்தில் நிபுணத்துவம் பெற்ற *எல்எல்எம் பட்டம் பெற்றார்* . ஓமர் டாக்டர் அலி ஜான் என்பவரை மணந்தார் . இந்தத் தம்பதினருக்கு ரூஹி என்ற மகள் உள்ளார். இவரது தாய், ஏப்ரல் 2020 இல் மார்பகப் புற்றுநோயிலிருந்து காலமானார். இவர் தற்போது பாக்கித்தானின் லாகூர் மற்றும் ஆக்ஸ்போர்டு, பிரிட்டனில் வாழ்ந்து வருகிறார்.
# ரீமா ஒமர்

## தொழில்

2011 முதல், இவர் தெற்காசியாவுக்கான ஆலோசகராகவும், பாக்கித்தானுக்கான சர்வதேச சட்ட ஆலோசகராகவும் சர்வதேச நீதிபதிகள் ஆணையம்,ஆகியவற்றில் பணியாற்றியுள்ளார்.  
இவர் பாக்கித்தானின் மனித உரிமைகள் ஆணையத்தில் உறுப்பினராக உள்ளார்.இந்த அமைப்பு ஒரு அரசு சார்பற்ற அமைப்பு பாக்கித்தானில் அனைவருக்கும் மனித உரிமைகள் மற்றும் ஜனநாயக வளர்ச்சிக்கான போராட்டத்தில் பங்கெடுக்கிறது. இவர் தேசிய மற்றும் சர்வதேச மனித உரிமை பாதுகாப்பு வழிமுறைகள் குறித்து மனித உரிமை ஆர்வலர்களுக்கு பயிற்சி அளித்து வருகிறார். இவர் சட்டரீதியான விடயங்கள் மற்றும் மனித உரிமைகள் பிரச்சினைகள் குறித்து பல இடங்களில் பேசுகிறார் மற்றும் தேசிய மற்றும் சர்வதேச அளவில் பல குழு விவாதங்களில் கலந்து கொண்டு கருத்துக்களை வழங்கி வருகிறார்.  
மனித உரிமைகள் ஒப்பந்தங்களின் கீழ் சர்வதேச மனித உரிமை கடமைகளுடன் பாக்கித்தானின் இணக்கத்தின் மதிப்பீட்டின் அடிப்படையில் அறிக்கைகள் மற்றும் பல கட்டுரைகளை எழுதுவதில் ஈடுபட்டுள்ளார் . இவர் தெற்காசியாவில் மனித உரிமைகள் பிரச்சினைகள் குறித்த குழு விவாதங்களை ஏற்பாடு செய்து பங்கேற்று வருகிறார், மேலும் ஐக்கிய நாடுகள் மனித உரிமை சபையில் வாய்மொழி அறிக்கைகளையும், ஐ.நா. சிறப்பு நடைமுறைகளுடன் ஊடாடும் உரையாடலையும் வழங்கி வருகிறார்.  
பல்வேறு செய்தி தொலைக்காட்சிகளில் நடப்பு விவகார நிகழ்ச்சிகளில் சட்ட மற்றும் அரசியல் ஆய்வாளராக இவர் தொடர்ந்து பங்கேற்கிறார். . மனித உரிமைகள் தொடர்பான கருப்பொருள்கள் அடங்கிய கட்டுரைகளை இணையத்தளம் மற்றும் அச்சிடப்பட்ட செய்தித்தாள்களுக்கு அடிக்கடி வழங்குகிறார்; சட்டத்தின் ஆட்சி, கருத்து சுதந்திரம், சமூக நீதி, நீதிக்கான அணுகல், சட்டத் துறையில் பாலின வேறுபாடு, பாக்கித்தானின் சர்வதேச அர்ப்பணிப்புகள் மற்றும் தேசிய மனித உரிமை நிறுவனங்கள் போன்றவை. டான் செய்தித்தாள், ஜியோ டிவி,
# அமிர்தா ஆச்சார்யா

## ஆரம்ப கால வாழ்க்கை

அமிர்தா ஆச்சாரியா, நேபாளத்தின் காத்மாண்டுவில் பிறந்தார். இவரது தந்தை ஒரு நேபாள மகளிர் மருத்துவ நிபுணர் ஆவார். இவர் உக்ரைனின் கீவ் நகரிலுள்ள மருத்துவக் கல்லூரியில் படிக்கும் போது உக்ரைனைச் சேர்ந்த கட்டிடக் கலைஞரான தனது தாயை சந்தித்தார். இவர் காத்மாண்டு, உக்ரைன், இங்கிலாந்து, நோர்வே ஆகிய இடங்களில் வளர்ந்தார். இவர் தன் முதல் ஏழு வருடங்களை நேபாளத்தில் கழித்தார். இவரது தந்தையின் பணி அவரையும் அவரது குடும்பத்தையும் இங்கிலாந்துக்கும், பிறகு, இவரது 13 வயதில், நோர்வேக்கும் அழைத்துச் சென்றது.  
19 வயதில், நோர்வேயில் உயர்நிலைப் பள்ளிப் படிப்பை முடித்த பிறகு, இவர் நடிப்புத் தொழிலை நாடி இங்கிலாந்து சென்றார். இவர், இங்கிலாந்தின் நாடகப் பயிற்சிப் பள்ளியான ஆல்ராவில் பயிற்சி பெற்றார்.
# அமிர்தா ஆச்சார்யா

## தொழில்

*கேம் ஆப் த்ரோன்ஸின்* முதல் இரண்டு பருவங்களில் தனெரிஸ் தர்காரியனின் தோத்ராகி ஊழியரான இர்ரியின் பாத்திரத்தில் இவர் நடித்தார். இவரது கதாபாத்திரம் இரண்டாவது பருவத்தில் இறந்தது. இதில் நடிக்கும் போது ஒரு காட்சியில் இவரது கழுத்தில் காயம் ஏற்பட்டது.  
2011இல், இவர் ஒரு முறை பிபிசியின் *லாப்லாண்ட்* என்ற கிறிஸ்துமஸ் நிகழ்ச்சியில் நடித்தார். *தி டெவில்ஸ் டபுள்* என்ற வாழ்க்கை வரலாற்றுப் படத்தில் பள்ளிப் பெண்ணாகவும் தோன்றினார்.  
நோர்வேயின் அமண்டா விருதுகளில் சிறந்த நடிகைக்கான பரிந்துரையைப் பெற்ற நோர்வே திரைப்படமான " ஐ ஆம் யுவர்ஸ் " என்பதில் இவர் நடித்தார். இந்த படம் நோர்வேயின் வெளிநாட்டு மொழி அகாதமி விருதுக்காக தேர்வு செய்யப்பட்டது. 2016 ஆம் ஆண்டில், பிரிக்ஜென்ட் என்ற நோர்வே தொலைக்காட்சித் தொடரில் அரசு வழக்கறிஞராக தோன்றினார்.  
2017 முதல் தற்போது வரை இவர் ஐ தொலைக்காட்சியின் *தி குட் கர்மா ஹாஸ்பிடல்* என்ற நாடகத் தொடரில் மருத்துவர் ரூபி வாக்கராக நடித்துள்ளார். இவர், தனது வேலையில் விரக்தியும் தனது தனிப்பட்ட வாழ்க்கையில் பிரச்சினைகளை எதிர்கொள்ளும் ஒரு இளைய மருத்துவராக என்ஹேஸ் என்ற தொடரில் நடிக்கிறார். தென்னிந்திய மாநிலமான கேரளாவில் உள்ள ஒரு பொது மருத்துவமனையில் பணிபுரியும் விளம்பரத்தில் தோன்றினார். (இந்த நிகழ்ச்சி இலங்கையில் படமாக்கப்பட்டது.
# அமிர்தா ஆச்சார்யா

## சொந்த வாழ்க்கை

அமிர்தா ஆச்சாரியா, 2016இல் இலண்டன் மராத்தானில் கலந்து கொண்டு 03:46:07 நேரத்தில் முடித்தார்.  
இந்தியாவிலிருந்து இடம்பெயர்ந்த மற்றும் கடத்தப்பட்ட நேபாளக் குழந்தைகளை மீட்கும் தொண்டு நிறுவனமான சோராசோரிக்கு இவர் ஒரு தூதராக உள்ளார். இவர் உக்ரேனியன், உருசியம், ஆங்கிலம், நோர்வே போன்ற மொழிகளை பேசுகிறார்.
# குமரிச்சுறா

**குமரிச் சுறா** அல்லது **வரிக்குதிரைச் சுறா** ( *Zebra shark* ) என்பது ஒரு வகை கம்பளச் சுறா மற்றும் **ஸ்டிகோஸ்டோமாடிடே** குடும்பத்தின் ஒரே உறுப்பினர் ஆகும். இது வெப்பமண்டல இந்தோ-பசிபிக் கடல் முழுவதும் காணப்படுகிறது. இது பெரும்பாலும் பவளப் பாறைகள், கடலடி மணல் தரைகளில் ஆழத்தில் காணப்படுகிறது. வளர்ந்த குமரிச் சுறாக்கள் கரும்பழுப்பு, அடர் சாம்பல் நிறத்தில் இருக்கும். உடலில் சிறுத்தைக்கு இருப்புதைப் போல அடர் நிறத்தில் புள்ளிகள் காணப்படும். இது பெரிய தலையும், சிறிய கண்களும், ஐந்து செவுள் கீறல்களையும் கொண்டிருக்கும். இதன் வால் நீளமானது கிட்டத்தட்ட அதன் உடல் அளவில் பாதி இருக்கும். நீளத்துக்கும் குறைவான நீளம் கொண்ட குட்டி குமரிச் சுறாக்கள் முற்றிலும் மாறுபட்ட வடிவத்தைக் கொண்டுள்ளன. கரும் பழுப்பு நிறத்தில் மஞ்சள் கலந்த வெள்ளை வரிகளுடன் காணப்படும். இதனாலேயே இது ஆங்கிலத்தில் *வரிக்குதிரை சுறா* என்று அழைக்கப்படுகிறது. இந்த சுறாக்களானது நீளம்வரை வளரக்கூடியன.  
குமரிச் சுறாக்கள் ஒரு இரவாடி ஆகும். மேலும் நாளின் பெரும்பகுதியை அசைவின்றி கடல் தரையில் படுத்து ஓய்வெடுத்தபடி இருக்கும். இரவில், இவை மெல்லுடலிகள், ஓட்டுய கணுக்காலிகள், சிறிய எலும்பு மீன்கள் போன்றவற்றை வேட்டாயடுவதுடன், பவளப் பாறைகளில் உள்ள இண்டு இடுக்குகளில் உள்ள கடல் பாம்புகளையும் தீவிரமாக வேட்டையாடி உண்ணக்கூடியன. ஆண்டின் பெரும்பகுதி தனியாக இருந்தாலும், இவை பருவகாலங்களில் கூட்டங்களாக திரள்கின்றன. பெண் குமரிச் சுறாக்கள் முட்டைகளை இட்டு பாறையில் கொழுவக்கூடியவை. இவை பல டசன் முட்டைகளை இடுகின்றன. முட்டைகள் தானாக பொறிந்து குஞ்சுகள் வெளியே வருகின்றன. இவை மனிதர்களுக்கு ஆபத்தற்றவை ஆகும். பிடிக்கப்பட்டு வளர்க்கப்படும் சுறாக்கள் சூழலியல் சுற்றுலாவுக்கு பயன்படுத்தப்படுகின்றன. இதன் இறைச்சி, துடுப்புகள் மற்றும் கல்லீரல் எண்ணெய் ஆகியவற்றிற்காக (ஆஸ்திரேலியாவை தவிர) இது வாழும் பகுதி முழுவதும் பிடிக்கப்படுவதால். இதன் எண்ணிக்கைக் குறைந்து போய் உள்ளது. இதனால் பன்னாட்டு இயற்கைப் பாதுகாப்புச் சங்கம் இந்த இனத்தை அருகிய இனம் என்று வகைப்படுத்தியுள்ளது.
# அடூர் பங்கஜம்

**அடூர் பங்கஜம்** (1929 - 26 சூன் 2010) என்பவர் இந்திய நடிகை ஆவார். இவர் மலையாளத் திரைப்படங்களில் நடித்துள்ளார். இவர் கேரள மாநிலம் பத்தனம்திட்டா மாவட்டத்தில் அடூரில் பிறந்தார். இவர் துணை நடிகையாகவும் நகைச்சுவை நடிகையாகவும் பல படங்களில் நடித்துள்ளார். இவரது சகோதரி அடூர் பவானியும் மலையாளத் திரைப்படத்துறை நடிகை ஆவார்.  
பங்கஜம் நடித்த மிகவும் குறிப்பிடத்தக்கப் படமாக, தேசிய விருது பெற்ற *செம்மீன்* உள்ளது. இத்திரைப்படத்தில் இவர் "நல்ல பெண்ணு" எனும் கதாபாத்திரத்தில் நடித்துள்ளார். இந்தியாவின் முதல் *புதிய யதார்த்த* படமான *நியூஸ்பேப்பர் பாய்* (1955) படத்தில் இவர் முக்கியக் கதாபாத்திரத்தில் நடித்தார். 2008ஆம் ஆண்டில், கேரள சங்கீத நாடக அகாதமி பங்கஜம் மற்றும் பவானி சகோதரிகளின் நாடகம் மற்றும் திரைத்துறை பங்களிப்பிற்காகக் கவுரவித்தது.  
இவர் தனது 81ஆவது வயதில் 26 ஜூன் 2010 அன்று இறந்தார்.
# அடூர் பங்கஜம்

## தனிப்பட்ட வாழ்க்கை

அடூர் பங்கஜம் 1925இல் அடூர் பாறப்புறத்து குஞ்சுராமன் பிள்ளை மற்றும் குஞ்சுஞ்சம்மா ஆகியோருக்குப் மகளாகப் பிறந்தார். இக்குடும்பத்தில் மொத்தம் 8 குழந்தைகள். இவர்களில் இரண்டாவது குழந்தையாகப் பங்கஜம் பிறந்தார். இவரது சகோதரி அடூர் பவானியும் நாடகங்கள் மற்றும் திரைப்படங்கள் மூலம் பிரபலமானார்.  
குடும்ப வறுமை காரணமாக இவரால் 4ஆம் வகுப்பு வரை மட்டுமே படிக்க முடிந்தது. ஆனாலும் தனது 11வது வயது வரை பந்தளம் கிருஷ்ணபிள்ளை பாகவதரிடம் இசைப் படிப்பைத் தொடர்ந்தார். இந்த நேரத்தில், இவர் தனது கிராமத்தைச் சுற்றியுள்ள பெரும்பாலான கோவில்களில் இசைக் கச்சேரி செய்தார்.  
12 வயதில், இவர் தனது பெற்றோரின் விருப்பத்திற்கு மாறாக கண்ணூர் கேரள கலாநிலைய குழுவில் நடிக்கத் தொடங்கினார். இவர் 300க்கும் மேற்பட்ட மேடைகளில் *மதுமாதுர்யம்* என்ற நாடகத்தில் நடித்தார். இவரது அடுத்த நாடகம் *ரக்தபந்தம்* செங்கன்னூரில் உள்ள ஒரு திரையரங்கின் சார்பில் நடந்தது. இந்த நாடகத்தில், இவர் நகைச்சுவை பாத்திரத்தை ஏற்று நடித்தார். இவரது நடிப்பு பரவலாக ஏற்றுக்கொள்ளப்பட்டது.  
கொல்லம் பரத கலா சந்திரிகாவின் உரிமையாளரான தேவராஜன் போற்றியை இந்த குழுவில் பணிபுரிந்தபோது இவர் சந்தித்தார். பின்னர் போற்றியை திருமணம் செய்து கொண்டார். போற்றி பின்னர் பார்த்தசாரதி திரையரங்கம் என்ற மற்றொரு குழுவைத் தொடங்கினார். இந்த குழுவுடன் இவர் பணியாற்றிய காலத்தில், திரைப்படங்களில் நடிக்க அழைப்பு வந்தது.  
அஜயன் என்ற திரைப்படம்/தொலைக்காட்சி நடிகர் இவரது மகன் ஆவார்.
# அடூர் பங்கஜம்

## தொழில்

கலாநிலைய நாடக சபையின் *மது* *மாதுர்யம்* என்ற மேடை நாடகத்துடன் தனது நடிப்புத் தொழிலைத் தொடங்கினார். இவரது முதல் திரைப்படம் பாப்பா சோமன் தயாரித்த *பிரேமலேகனம்.* ஆனால் வெளியான முதல் திரைப்படம் போபன் குஞ்சாக்கோ இயக்கிய *விசப்பின்றே வில* . இவர் கடைசியாக நடித்த திரைப்படம் திலீப் நடித்த *குஞ்சிக்கூனன்*. இவர் தனது வாழ்க்கையில் 400க்கும் மேற்பட்ட திரைப்படங்களில் நடித்துள்ளார்.  
1976 ஆம் ஆண்டில், இவரும் இவரது சகோதரி அடூர் பவானியும் அடூர் ஜெயா திரையரங்கம் என்ற நாடகக் குழுவைத் தொடங்கினர். பின்னர் இச்சகோதரிகள் பிரிந்தனர்; பவானி குழுவினை விட்டு வெளியேறினார். பங்கஜம் தனது கணவர் தேவராஜன் போற்றியுடன் தொடர்ந்து குழுவினை நடத்தினார். மேலும் அவர் 18 ஆண்டுகளுக்கும் மேலாக இந்நாடகக் குழுவினை சிறப்பாக நடத்தி வந்தார்.  
2008 ஆம் ஆண்டில், கேரள சங்கீத நாடக அகாதமி பங்கஜம் மற்றும் பவானியை நாடகத்தின் ஒட்டுமொத்த பங்களிப்புக்காக கவுரவித்தது. *சபரிமலை அய்யப்பன்* திரைப்படத்தில் நடித்ததற்காக இரண்டாவது சிறந்த நடிகைக்கான கேரள மாநில திரைப்பட விருதையும் பெற்றார்.
# அடூர் பங்கஜம்

## நாடகங்கள்

இவர், பரித்ராநயம், பம்சுலா, ஹோமம், இரங்கா பூசை, பாசுபத்திராஸ்திரம், மதுமதுரையம், இரக்தபந்தம், கல்யாண சித்தி உள்ளிட்ட பல நாடகங்களில் நடித்துள்ளார்.
# அடூர் பங்கஜம்

## தொகைக்காட்சித் தொடர்

இவர் பரிமாணம் எனும் தொலைக்காட்சித் தொடரிலும் நடித்துள்ளார்.
# இந்தியாவில் பலதார மணம்

**இந்தியாவில் பலதார மணம்** (*Polygamy in India*) என்பது தடைசெய்யப்பட்ட ஒன்றாகும். பண்டைய இந்தியாவில் பலதுணை மணம் தடை செய்யப்படவில்லை. மேலும், இது பிரபுக்களிடையேயும் பேரரசர்களிடையேயும் பொதுவானது என்றாலும், இது ஒரு பெரிய கலாச்சார நடைமுறை அல்ல என்று நம்பப்படுகிறது. நிலச்சட்டங்கள். மதம் (நீதித்துறை சுதந்திரம்) ஆகியவற்றுக்கு இடையேயான பிரிவின் காரணமாக ஓரளவு தடை இல்லாமல் இருந்தது. மேலும், இந்தியாவின் அனைத்து முக்கிய மதங்களும் பலதார மணத்தை நடுநிலையான முறையில் சித்தரித்தது.
மூன்றாவது மனைவி காயத்திரி தேவி, 1940இல் *சிசில் பீட்டன்* என்பவரால் எடுக்கப்பட்ட புகைப்படம்]]
ஐரோப்பாவிற்கு மாறாக, பழங்கால இந்தியாவில் ஆட்சியாளர்களிடமும் மன்னர்களிடமும் பலதார மணம் நிலவியது. ஆட்சியாளர்களுக்கு இது பொதுவானது (உதாரணமாக பாட்டியாலாவின் பூபிந்தர் சிங் , உதய்பூர் மற்றும் மேவாரின் பதே சிங்). சில பணக்காரர்கள் (உதாரணமாக இராமகிருஷ்ணா டால்மியா, கஜனன் பிர்லா , பி. இராஜகோபால் ) போன்றோர் பல மனைவிகளைக் கொண்டிருந்தனர்.  
குடியேற்ற பிரித்தானிய இந்தியாவில் இசுலாமிய மாகாணங்களில் இசுலாமியச் சட்ட முறைமையின் படி கணவனுக்கு பல மனைவிகளை அனுமதித்தது. இலாகூரில் ரஞ்சித் சிங் தகனம் செய்யப்பட்டபோது, அவருடைய நான்கு மனைவிகளையும், ஏழு மறுமனையாட்டிகளையும் உடன்கட்டை ஏற அழைத்துச் சென்றனர். மேலும் அவரது சமாதியில் அவர்களின் கலசம் போன்ற நினைவுச்சின்னங்களும் ஏற்படுத்தப்பட்டன.
# இந்தியாவில் பலதார மணம்

## சட்ட முன்னேற்றங்கள்

1860ஆம் ஆண்டின் இந்திய தண்டனைச் சட்டத்தின் பிரிவு 494 மற்றும் 495, கிறிஸ்தவர்களுக்கு பலதார மணத்தை தடை செய்தது. 1955ஆம் ஆண்டில், இந்திய இந்து திருமணங்கள் சட்டம் உருவாக்கப்பட்டது. இது ஒரு இந்துவின் மனைவி உயிரோடு இருந்தால் இரண்டாவது திருமணத்தை தடைசெய்தது. இதனால் 1956ஆம் ஆண்டில் இந்தியாவில் முஸ்லிம்களைத் தவிர அனைத்து குடிமக்களுக்கும் ஒரே மாதிரியாக பலதார மணம் சட்டவிரோதமாக்கப்பட்டது. முஸ்லிம்களுக்கு நான்கு மனைவிகள் பெற அனுமதிக்கப்பட்டது. கோவாவிலுள்ள இந்துக்களுக்கும், மேற்கு கடற்கரையிலும் பலதார மணம் சட்டபூர்வமானது.  
பலதார மணம் கொண்ட இந்து திருமணம் செல்லாது. 494 மற்றும் 495 பிரிவுகளில் குறிப்பிடப்பட்டுள்ள தண்டனை பொருந்தும் என்றாலும், முதல் மனைவிக்கு ஆட்சேபனை எழுப்பவில்லை என்றால் இதற்கு தண்டனை இல்லை என்பது அரிது.
# இந்தியாவில் பலதார மணம்

## முஸ்லிம் பலதார மணம்

நாட்டின் பிற பகுதிகளில் உள்ள முஸ்லிம்கள் அகில இந்திய முஸ்லீம் தனிநபர் சட்ட வாரியத்தால் விளக்கப்படும் 1937ஆம் ஆண்டின் முஸ்லிம் தனிநபர் சட்டம் (இசுலாமியச் சட்ட முறைமை) விண்ணப்பச் சட்டத்தின் விதிமுறைகளுக்கு உட்பட்டவர்கள்.  
இருப்பினும், 2015 பிப்ரவரியில் ஒரு தீர்ப்பில் இந்திய உச்ச நீதிமன்றம் "பலதார மணம் முஸ்லிம் மதத்தின் ஒரு ஒருங்கிணைந்த அல்லது அடிப்படை பகுதியாக இல்லை. மேலும் ஒற்றைத் திருமணம் என்பது 25வது பிரிவின் கீழ் மாநிலத்தின் அதிகாரத்திற்குள் ஒரு சீர்திருத்தம்" என்று கூறியது.
# இந்தியாவில் பலதார மணம்

## நவீன இந்தியாவில் இந்துகளின் பலதாரமணம்

பாலிவுட் நட்சத்திரமும் மக்களவை உறுப்பினருமான தர்மேந்திரா 1980இல் நடிகை ஹேம மாலினியை திருமணம் செய்தபோது பிரகாஷ் கௌர் என்பவரை ஏற்கனவே திருமணம் செய்து கொண்டிருந்தார். முதல் மனைவி விவாகரத்து அளிக்காததால் இரண்டாவது திருமணம் செய்து கொள்ள இசுலாத்திற்கு மாறி ஹேம மாலினியை மணந்தார் எனபட்டது. ஆனால் பின்னர் இவர் இசுலாமிற்கு மாறியதை மறுத்தார்.  
சட்டரீதியாக ஒரு இந்துவின் இரண்டாவது மனைவி ஒரு மறுமனையாட்டியாகவே இருப்பார். இருப்பினும் மத ரீதியாகவும் சமூக ரீதியாகவும் அவர் ஒரு மனைவியாக கருதப்படலாம்.  
சில கிராமப்புறங்களில் இந்துக்களிடையே பெரும்பாலும் முந்தைய மனைவிகளின் ஒப்புதலுடன் பலதார மணம் சில நேரங்களில் ஏற்றுக்கொள்ளப்படுகிறது. 2005-06 தேசிய குடும்ப சுகாதார கணக்கெடுப்பு, 2 சதவிகிதப் பெண்கள் தங்கள் கணவருக்குத் தன்னைத் தவிர வேறு மனைவிகளும் இருப்பதாகக் கூறியதாகக் கண்டறிந்தது. குழந்தை இல்லாத பெண்களின் கணவர்களுக்கு பல மனைவிகள் இருக்க வாய்ப்புள்ளது.
# பக்ரா யூனுசு

**பக்ரா யூனுசு** (*Fakhra Younus*) அமிலத் தாக்குதலுக்கு பலியான *பாக்கித்தான்* நாட்டைச் சேர்ந்த ஒரு பெண்ணாவார். இத்தாக்குதலின் விளைவாக இவரது முகம் கடுமையான காயங்களுக்கு உட்பட்டது. 10 ஆண்டு கால, காலப்பகுதியில் இவர் 39 அறுவை சிகிச்சைகளை மேற்கொண்டார். 1979 ஆம் ஆண்டு பிறந்த இவர் 33 வயதில் 2012 ஆம் ஆண்டு ஆண்டு மார்ச்சு மாதம் 17 ஆம் தேதியன்று தற்கொலை செய்து கொண்டார்.
# பக்ரா யூனுசு

## சுயசரிதை

பாக்கித்தானில் ஒரு சிவப்பு விளக்கு மாவட்டத்தில் பக்ரா யூனுசு ஒரு நடனக் கலைஞராக இருந்தார் தனது வருங்கால கணவரும் குலாம் முசுதபா காரின் மகனுமான பிலால் காரைச் சந்தித்தார். அவர் பாக்கித்தானின் மிகப்பெரிய மாகாணமான பஞ்சாப் மாகாணத்தின் முன்னாள் ஆளுநரும் முதல்வருமாவார். இவர்கள் திருமணமாகி மூன்று வருடங்கள் ஆன போது கணவர் தன்னை உடல் ரீதியாகவும் வாய்மொழியாகவும் துன்புறுத்தியதாக கூறி பக்ரா யூனுசு அவரை விட்டு வெளியேறினார். பின்னர் 2000 ஆம் ஆண்டு மே மாதத்தில் தன்னைச் சந்திக்க வந்து தனது 5 வயது மகனின் முன்னிலையில் அமிலத்தை முகத்தின் மேலே ஊற்றினார் என்று புகார் கூறினார்.  
பக்ரா யூனுசை தாக்கியவர் தானல்ல என்றும் தனது பெயருடன் வேறு யாரோ வந்து தாக்கியுள்ளார் என்றும் பிலால் கார் மறுத்துக் கூறினார். இந்த சம்பவத்தின் அனைத்து குற்றச்சாட்டுகளிலிருந்தும் பிலால் விடுவிக்கப்பட்டார். பிலால் காரின் மாற்றாந்தாய் தெக்மினா துராணி பக்ரா யூனுசை சிகிச்சைக்காக இத்தாலியின் ரோம் நகருக்கு அனுப்பி வைத்தார். ஆரம்பத்தில் பக்ரா யூனுசுக்கு விசா மறுக்கப்பட்டது. ஆனால் மக்கள் கொடுத்த அழுத்தத்தின் காரணமாக இத்தாலிக்கு செல்ல அனுமதிக்கப்பட்டார். துராணி பக்ரா யூனுசுக்கு சிகிச்சை அளிக்கும் பொருட்டு இத்தாலிய ஒப்பனை நிறுவனமான புனித ஏஞ்சலிக் மற்றும் இத்தாலிய அரசாங்கத்துடன் தொடர்பு கொண்டு நடவடிக்கையில் ஈடுபட்டார். சிதைந்த பெண்களின் பராமரிப்பிற்கு உதவுவதற்காக கிளாரிசு பெல்லியின் என்ற இத்தாலிய அரசு சாரா நிறுவனத் தலைவர் பாக்கித்தானுக்குள் நுழைந்தார்.  
இத்தாலியின் ரோம் நகரில் உள்ள ஒரு கட்டிடத்தின் ஆறாவது மாடியிலிருந்து குதித்து பக்ரா யூனுசு தற்கொலை செய்து கொண்டார். உடல் துராணியால் பாக்கித்தானுக்குக் கொண்டு வரப்பட்டது. இத்தாலிய மற்றும் பாக்கித்தான் கொடிகளால் இவர் உடல் போர்த்தப்பட்டது. யூனுசின் இறுதிப் பிரார்த்தனை கரடாரில் உள்ள எத்கி இல்லத்தில் நடைபெற்றது. பாக்கித்தானின் கராச்சியில் இருக்கும் பாதுகாப்பு பகுதியில் இவர் அடக்கம் செய்யப்பட்டார்.